JÄRJESTYSSÄÄNNÖT

1. **KOULUN NIMI**

PILKAN KOULU, Pilkantie 12, 45700 Kuusankoski

1. **JÄRJESTYSSÄÄNTÖJEN TARKOITUS JA SOVELTAMINEN**

Järjestysäännöillä edistetään

- KOULUN SISÄISTÄ JÄRJESTYSTÄ

- OPISKELUN ESTEETÖNTÄ SUJUMISTA

- KOULUYHTEISÖN TURVALLISUUTTA JA VIIHTYISYYTTÄ

- HYVÄÄ KÄYTÖSTÄ JA VASTUULLISUUTTA

Järjestyssäännöt ovat voimassa oppilaan osallistuessa koulun toimintaan koulussa tai sen ulkopuolella.

Koulun aluetta ovat koulurakennus ja piha-alue. Se on aidoin ja puihin maalatuin merkein rajattu alue (asfalttikenttä, hiekkakenttä ja takametsä).

1. **OPPILAAN OIKEUDET JA VELVOLLISUUDET**

Oppilaalla on oikeus

* maksuttomaan perusopetukseen
* yhdenvertaiseen ja tasa-arvoiseen kohteluun
* saada opetusta kaikkina koulun työpäivinä
* turvalliseen opiskeluympäristöön

Oppilaalla on velvollisuus

* osallistua opetukseen
* suorittaa tehtävät tunnollisesti
* käyttäytyä asiallisesti

Lukuvuosisuunnitelmaan on kirjattu ohjeet oppilaan suojaamiseksi väkivallalta, kiusaamiselta ja häirinnältä. Kouvolan kaupungin kouluissa on käytössä KiVa koulu-ohjelma.

1. **TURVALLISUUS, VIIHTYISYYS JA OPISKELUN ESTEETÖN SUJUMINEN**

HYVÄ KÄYTÖS

* toisten huomioon ottaminen
* työrauhan edistäminen
* tervehtiminen
* ohjeiden ja aikataulujen noudattaminen
* hyvät ruokailutavat
* kuvia tai videoita toisista ei saa ottaa eikä julkaista ilman tämän lupaa internetissä tai muussa julkisessa paikassa
* kiroilu ja alatyylinen/loukkaava puhe on kielletty
* koulussa ei saa harrastaa uhkapelejä.
* Koulussa ei saa ottaa eikä nauhoittaa äänitallenteita

OLESKELU JA LIIKKUMINEN

* oppituntien alkua odotetaan luokassa tai erikseen sovitussa paikassa, kuten liikuntasalin ulkopuolella
* välitunnille lähdetään vasta välitunnin alettua (kellon soitto)
* välituntialue on koulun piha-alue ja erikseen sovittaessa sisätilat
* ulkovaatteet, - ja kengät sekä päähineet jätetään naulakkoon oppituntien ajaksi
* Välitunnin loputtua, siirrytään välittömästi luokkakohtaisiin jonoihin pääoven eteen, josta siirrytään sisään välituntivalvojan ohjeiden mukaan.
* korona-ajan poikkeustilanteessa, välituntialueet on jaettu luokittain. Tätä jakoa tulee noudattaa.

SIISTEYDESTÄ JA YMPÄRISTÖSTÄ HUOLEHTIMINEN

* omasta, toisten ja yhteisestä omaisuudesta huolehditaan hyvin
* tilojen ja piha-alueen siisteydestä huolehditaan ja roskat siivotaan
* oppilaalla on velvollisuus vahingonkorvaukseen tai koulun omaisuuden puhdistamiseen/järjestämiseen tilanteen niin vaatiessa

TURVALLISUUS

* ketään ei kiusata
* turvallisuuteen liittyvästä puutteesta tai vahingonteosta ilmoitetaan koulun henkilökunnalle
* polkupyörät säilytetään pyörätelineissä eikä telineiden luona oleskelu ole luvallista koulupäivän aikana
* koulumatkoilla ja koulupäivän aikana tapahtuvilla pyöräretkillä käytetään kypärää
* 1-2 luokkien oppilaat eivät saa tulla pyörällä kouluun
* moottoriajoneuvoilla ei saa ajaa koulun piha-alueella
* lumipalloja saa heittää vain erikseen sovittuun lumipalloseinään
* pyörillä, skeiteillä tms.ajelu on kielletty koulupäivän aikana
* rahaa tai arvoesineitä ei jätetä taskuihin naulakoille
* vaatteet ja laukut on syytä varustaa omistajan tunnistemerkinnöin
* koulun sisätiloissa kävellään

MOBIILILAITTEET

* kouluaikana omien mobiililaitteiden (kännykät, tabletit tms.) käyttö on sallittua ainoastaan opettajan luvalla opetustilanteissa. Muu käyttö on kielletty myös välituntisin. Koulupäivän aikana laitteet ovat äänettömällä ja repussa. Laitteet ovat oppilaan omalla vastuulla.
* koulun tietokoneita käytetään vain opettajan luvalla ja ohjeen mukaisesti

PÄIHTEET JA VAARALLISET ESINEET

* lailla kiellettyjen ja vaarallisten esineiden ja aineiden tuominen kouluun on kielletty

KURINPITO

* opetussuunnitelmaan on kirjattu koulussa käytettävät kurinpitotoimet. Mikäli jotain järjestyssääntöä rikotaan, toimimme seuraavalla tavalla:

1. Puhuttelu ja Wilma-merkintä

2. Mikäli sama toistuu, seuraa kasvatuskeskustelu sisältäen oppilaan soiton kotiin sekä Wilma-merkintä

3. Saman rikkeen edelleen toistuessa seuraa jälki-istunto ja Wilma-merkintä

* jälki-istunnossa oppilas voidaan määrätä istumaan hiljaa tai tekemään oppilaalle sopivia tehtäviä
* muita kurinpidollisia toimenpiteitä ovat luokasta poistaminen, kirjallinen varoitus, opetuksen epääminen jäljellä olevan työpäivän ajaksi ja määräaikainen erottaminen
* kurinpitotoimet ilmoitetaan huoltajalle, kirjataan ja niitä seurataan
* opettaja tai rehtori voi ottaa häiritsevät tai vaaralliset esineet haltuunsa
* kotitehtävänsä laiminlyönyt oppilas voidaan määrätä työpäivän päätyttyä enintään tunniksi kerrallaan valvonnan alaisena suorittamaan tehtäviään.
* opettaja tai rehtori ilmoittaa koulumatkalla tapahtuneesta häirinnästä tai väkivallasta asianosaisten huoltajille

POISSAOLOT

* etukäteen tiedossa olevista matkoista on huoltajan tehtävä ilmoitus kirjallisesti koululta saatavalla/pedanetistä tulostettavalla lomakkeella.
* ennalta arvaamattomissa tapauksissa (esim. sairaus) huoltajan on ilmoitettava poissaolosta luokan opettajalle heti 1. poissaolopäivän aamuna puhelimitse tai wilma-viestillä.
* jos oppilas sairastuu kesken koulupäivän, niin hänellä tulee olla terveydenhoitajan tai opettajan lupa lähteä kotiin. Kotiinlähdöstä ilmoitetaan huoltajalle
* kaikki poissaolot kuitataan Wilmaan

1. **JÄRJESTYSSÄÄNNÖISTÄ TIEDOTTAMINEN JA SEURANTA**

Ennen järjestysääntöjen hyväksymistä kuullaan koulun oppilaskuntaa. Järjestyssäännöt saatetaan koko henkilökunnan, oppilaiden ja huoltajien tietoon.

Järjestyssäännöt ovat voimassa toistaiseksi ja tarvittaessa niitä päivitetään lukuvuoden aikana.

Järjestyssäännöissä voidaan antaa lainsäädäntöä tarkentavia määräyksiä käytännön järjestelyistä ja asianmukaisesta käyttäytymisestä. Järjestyssääntöihin voi sisältyä myös suosituksia. Järjestyssääntöjen rikkomisesta voidaan määrätä lainasäädännön mukaisia seuraamuksia ja käyttää turvaamistoimenpiteitä. Järjestyssäännöt sisältävät yleisiä koulussa noudatettavia sääntöjä. Rehtori ja opettaja puuttuvat lainsäädännön vastaiseen käyttäytymiseen, vaikkei asiasta määrättäisi järjestyssäännöissä.

Kouvolassa 7.10.2020